In nomine sanctæ et individuæ Trinitatis, ego Hugo, Dei gratia Senonensis archiepiscopus, notum fieri volo universis presentibus et futuris, quod Mainardus de Turni dedit Deo et Beatæ-Mariæ de Deiloco, et canonicis ibidem servientibus Deo, pro anima uxoris suæ, cujus corpus in eodem loco sepultum fuerat, partem suam alodiorum de Seant. Dedit etiam eis, pro filiabus suis quas in æcclesia Deilocensi religioni tradidit, quicquid habebat apud Puteolos, absque corporibus hominum; laudante hæc omnia filio suo Jolduino. Actum est publice, anno Verbi Incarnati Mº Cº Lº IIIº; regnante Ludovico Juniore in Francia. Hujus rei testes sunt: Helveus, prepositus; Guillermus, archidiaconus; Rainerus de Brena; Stephanus de Summeri; Guiardus, frater ejus; Giraldus de Canlosto; Hugo, camerarius; Simon, coccus.